**BILJEŠKE UZ FINANCIJSKI IZVJEŠTAJ ZA 2018. GODINU**

Srednja škola Hrvatski kralj Zvonimir u Krku je polivalentni centar koji objedinjuje programe: Opća gimnazija, hotelijersko – turistički tehničar, ekonomist, ugostiteljstvo (konobar, kuhar), strojarstvo (automehaničar, automehatroničar i vodoinstalater - monter). Nastava se izvodi prema nastavnim planovima i programima, koje je donijelo Ministarstvo znanosti, obrazovanja i športa, dok su sve ostale nastavne i vannastavne aktivnosti određene Godišnjim planom i programom škole te Kurikulumom. Nastava se održava u jednoj smjeni. Čak 70% učenika su putnici koji dolaze organiziranim prijevozom.

Tijekom 2018. godine održali smo i sudjelovali na sljedećim projektima i aktivnostima:

* Sudjelovanje učenika na županijskim i državnim natjecanjima
* Humanitarna božićna prodajna izložba radova učenika iz projekta Ribanje i ribarsko prigovaranje
* Obilježavanje dana mira, sadnja masline u školskom vrtu
* Humanitarna prodajna izložba kolača i krušnih proizvoda uz obilježavanje Dana kruha i Dana zahvalnosti za plodove zemlje
* Obilježavanje žrtve Grada Heroja – terenska nastava u Vukovar, Ilok i Osijek, ostvarena u suradnji s udrugom Antifašista i boraca otoka Krka
* Valentinovo
* Projekt Škole za Afriku
* Radionica čokolade i pralina u ugostiteljskom praktikumu pod vodstvom nastavnika kuharstva Saše Bešlića
* Sudjelovanje na seminaru Strategic partnership on WBL in initial and continuous VET u Leuvenu, Belgija
* U suradnji s Alpen – Adria – Universitat iz Klagenfurta, te UNI – Graz, od 29. studenoga do 3. prosinca 2017. s učenicima gimnazijskog razreda (4.G) provedena je terenska nastava u Klagenfurt, Graz i Beč. Svrha putovanja bila je upoznavanje učenika s austrijskim modelom studiranja, prednostima i nedostacima istog, upoznavanje sa studijskim programima koje nude austrijski fakulteti, usavršavanje engleskog i njemačkog jezika te razgledavanje lokalnih znamenitosti, povijesnog i kulturnog razvoja gradova uz stručno vodstvo.
* Dan otvorenih vrata - zajednički projekt svih nastavnika, učenika i stručnih suradnika škole,organiziran s ciljem- uvesti buduće učenike u svijet srednje škole, prilika da budući učenici i njihovi roditelji upoznaju prostor, opremu i način rada škole te se upoznaju s uspjesima i postignućima naših učenika i nastavnika. Učenicima i njihovim roditeljima su predstavljeni programi - opća gimnazija, hotelijersko-turistički program, ekonomski program, ugostitelj (kuhar, konobar) te strojarska zanimanja. Budući srednjoškolci razgledali su specijalizirane učionice i prisustvovali prezentacijama nastavnika, a mogli su razgovarati s ravnateljicom, svim predmetnim nastavnicima i stručnim suradnicima te saznati sve što ih zanima o jedinoj srednjoj školi na otoku Krku.
* Vlak sjećanja 2018. - Povodom Međunarodnog dana sjećanja na žrtve holokausta Udruga antifašističkih boraca i antifašista otoka Krka i Srednja škola Hrvatski kralj Zvonimir, organizirali su putovanje za šest učenika 3. G razreda u Poljsku (Krakow, Memorijalni centar i muzej Auschwitz-Birkenau) od 22. do 26. ožujka 2018. godine u okviru međunarodnog projekta Treno della memoria 2018.
* Obilježavanje dana Europe u sklopu obrazovnog programa Škola ambasador Europskog parlamenta – EPAS; European Parliament Ambassador School.
* Obilježavanje Međunarodnog dana tolerancije, Dana osoba s Down sindromom, Dana mira, Dana planeta Zemlje, Dana ružičastih majica protiv vršnjačkog nasilja
* Posjet učenika sajmu knjiga i učila – Interliber
* Učenici 3.G u pratnji razrednice Jadranke Franolić sudjelovali su 13. I 14. travnja 2018. godine, u sklopu projektne nastave, na manifestaciji "Noć biologije " na Prirodoslovno-matematičkom fakultetu u Zagrebu
* Darujući krv darujemo život –dana 10. travnja 2018. dobrovoljnom darivanju krv pristupilo je 22 učenika
* Škola je imenovana Školom ambasadora Europskog parlamenta zahvaljujući kontinuiranom radu, uspjesima na natječajima Ureda za informiranje Europskog parlamenta u Hrvatskoj te predstavljanju Hrvatske u programu Euroscola u Strasbourgu
* Sudjelovanje u realizaciji projekta Budi svoj u Godini duhovnih zvanja u Krčkoj biskupiji
* Učenici su u sklopu projekta Škola ambasador EU sudjelovali na 3. European Youth Eventu Europskom parlamentu u Strasbourgu
* Domaćin susreta MladiEU2018 Primorsko – goranske županije
* Domaćin učenicima iz Kuusalu Keskkool iz Estonije koji su boravili u Krku u travnju 2018. Učenici iz Estonije stigli su na mobilnost u Krk u okviru inicijative Move2Learn, Learn2Move, čiji su dobitnici zahvaljujući nagrađenom eTwinning projektu Welcome to wherever you are koji aktivno provode u partnerstvu sa učenicima iz 3.G pod mentorstvom prof. Gordije Marijan
* Srednja škola Hrvatski kralj Zvonimir nagrađena eTwinning oznakom kvalitete za škole. Našoj školi je dodijeljena eTwinning oznaka kvalitete za škole kao priznanje i nagrada uspješnosti, uključenosti, predanosti, marljivosti i aktivne suradnje svih sudionika eTwinninga na školskoj razini, tj. nastavnika i učenika na čelu sa ravnateljicom Đurđicom Cvitkušić
* Realizirana mobilnost učenika ugostiteljskog i hotelijersko – turističkog programa u Maltu i Irsku u svhu obavljanja stručne prakse u okviru programa ERASMUS + Through experience to competence
* U sklopu školskog projekta Krčke legende u suradnji s udrugom Knezovi krčki Frankopani i snimateljem Ivicom Brusićem snimljen je promidžbeni film na temu krčke legende Frankopanova ženidba - prigodom obilježavanja 900. godišnjice Frankopana na Krku
* Eko škola za eko otok:
  + - Izložba učeničkih radova Stopama krčkih legendi na temu kulturno- povijesne baštine u sklopu projekta Krčke legende u galeriji Decumanus u Krku
    - Uređenje mediteranskog vrta u dvorištu škole
    - Terenska nastava 3. HTT razreda u Opatiji u sklopu projekta Mediteranski vrt i održivi turizam
    - Obnavljanje statusa Međunarodne eko-škole
    - Sudjelovanje na natječaju Ponikve eko otok KRK d.o.o.
* Dan škole pod nazivom Priča na dar obilježili smo prezentacijom rezultata europskih projekata, izložbom učeničkih fotografija, predstavljanjem realiziranih školskih projekata i aktivnosti u šk.god. 17./18. i nagrađivanjem najuspješnijih učenika i nastavnika.
* Humanitarni sajam „Više kolača više pomoći“ u sklopu projekta Tanjur pun dobrote udruge Žmergo u suradnji s PGŽ.

**PR-RAS**

Ukupni prihodi poslovanja u 2018. godini iznose 8.990.610 kn što je za 1.256.312 kn više u odnosu na 2017. godinu. Od ukupnih prihoda 6.405.592 kn čine prihodi Ministarstva, 813.378 kn su prihodi Primorsko goranske županije, 308.754 kn prihodi od pomoći JLS, 1.116.632 kn prihodi od pomoći od državnog proračuna temeljem prijenosa EU sredstava,129.643 tekuće pomoći od institucija i tijela EU, 7.314 kn tekuće pomoći od HZZO-a, 26.371 kn prihodi za posebne namjene, 480 kn prihodi od kamata, 157.054 kn su vlastiti prihodi škole, 25.392 kn su donacije.

Ukupni prihodi poslovanja u 2018. godini povećani su za 16,2%. Na pojedinim pozicijama prihoda došlo je do većih oscilacija u odnosu na 2017. godinu:

* AOP 082 tekuće pomoći od institucija i tijela EU iznose 129.643 kn. Prošle godine na ovoj poziciji nismo imali prihoda. Tijekom 2018. godine Škola se uključila u višegodišnji KA2 projekt financiran od tijela EU. Ovaj projekt uključuje više partnera dok je koordinator projekta partnerska škola iz Rumunjske.
* AOP 058 tekuće pomoći od izvanproračunskih korisnika iznose 7.314 kn i namijenjeni su za plaćanje doprinosa jednoj osobi na stručnom osposobljavanju bez zasnivanja radnog staža.
* AOP 064 tekuće pomoći proračunskim korisnicima iz proračuna koji im nije nadležan iznose 6.585.346 te su za 3,7% viši u odnosu na prethodnu godinu. Ovi prihodi uključuju pomoći od državnog proračuna za plaće i ostale naknade djelatnicima, te plaće temeljem sklopljenih ugovora o djelu u iznosu od 6.405.592 kn i pomoći od JLS u iznosu od 179.754 kn.
* AOP 065 Kapitalne pomoći proračunskim korisnicima iz proračuna koji im nije nadležan iznose 129.000 kn. U potpunosti su prihodi od JLS i identični su kao i prethodne godine.
* AOP 067 tekuće pomoći temeljem prijenosa EU sredstava iznose 1.116.632 kn te su za 324,3 % viši u odnosu na prethodnu godinu. Upravo ovi prihodi su razlog značajnog povećanja ukupnih prihoda u 2018. godini u odnosu na prethodnu godinu. Naime našoj školi je odobren višegodišnji KA2 projekt financiran od strane EU koji uključuje pet partnerski škola iz raznih zemalja, a naša škola je koordinator projekta.
* AOP 077 kamate na oročena sredstva i depozite po viđenju iznose 480 kn i za 68% su niža u odnosu na 2017. godinu.
* AOP 116 Ostali nespomenuti prihodi iznose 26.371 kn i za 15,1% su viši u odnosu na prethodnu godinu. Ovi prihodi uključuju prihode za sufinanciranje službenih putovanja od strane Ministarstva i Agencije
* AOP 126 Prihodi od pruženih usluga iznose 157.054 kn te su za 65,9 % više u odnosu na 2017. godinu. Uključuju prihode od najma prostora temeljem sklopljenih ugovora, prihode od izdavanje duplikata i prijepisa svjedodžbi, te prihode od kotizacija za tematske radionice u ugostiteljskom praktikumu Škole. Ove godine održano je nekoliko radionica iz kuharstva za vanjske korisnike što je utjecalo na povećanje vlastitih prihoda škole.
* AOP 128 tekuće donacije iznose 25.392 kn, te su za 43,6% više u odnosu na prethodnu godinu. 4.000 kn su tekuće donacije od trgovačkog društva Ponikve d.o.o. za eko školu, 11.000,00 kn su donacije trgovačkih društava za sudjelovanje učenika na Božićnom sajmu u Rigi u sklopu AEHT-e dok preostali iznos od 11.392 kn čine donacije od ostalih subjekata izvan proračuna za ugostiteljski nastavni program
* AOP 132 Prihodi od nadležnog proračuna za financiranje rashoda poslovanja iznose 773.878 kn, te su za 3%, viši u odnosu na 2017. godinu
* AOP 133 Prihodi od nadležnog proračuna za financiranje rashoda za nabavu nefinancijske imovine iznose 39.500 kn

Ukupni prihodi od nefinancijske imovine iznose 1,048 kn i identični su kao

prethodne godine.

* AOP 304 Stambeni objekti iznose 1.048 kn, odnose se na prihode od prodanog stana

Ukupni rashodi poslovanja iznose 8.143.189 kn što je za 686.953 kn, odnosno 9,2% više u odnosu na 2017. godinu.

Do većih oscilacija u odnosu na prethodnu godinu došlo je na slijedećim pozicijama:

* AOP 150 plaće iznose 5.267.526 kn, te su veće za 3,1 %, u odnosu na 2017. godinu. U ovoj godini u prosjeku je povećan broj radnika za 1 osobu
* AOP 155 ostali rashodi za zaposlene iznose 183.873 kn te su za 18,3% niži u odnosu na 2017. godinu.
* AOP 156 Doprinosi na plaću iznose 907.544 kn i viši su za 2,6%. Njihovo povećanje povezano je uz povećanje plaća zaposlenika

Materijalni rashodi iznose 1.643.575 kn i za 33,1 % su viši u odnosu na

prethodnu godinu.

* AOP 161 Naknade troškova zaposlenima iznose 453.963 kn, te su za 57,4% veće u odnosu na 2017. godinu. Do povećanja naknada došlo je zbog povećanja naknada za prijevoz, te povećanja troškova službenih putovanja i stručnog usavršavanja djelatnika uključenih u EU projekte. Tijekom 2018. godine u tijeku su tri EU projekta ( mobilnost nastavnika, mobilnost učenika i KA 2 projekt koji uključuje mobilnost nastavnika i učenika) koji se nastavljaju i u 2019. godini.
* AOP 166 Rashodi za materijal i energiju iznose 520.772 kn, te su viši za 8,2% u odnosu na 2017. godinu. Unutar ovih rashoda, povećani su rashodi za: uredski materijal 8,7%; materijal i sirovine za 43,8 %, zbog provođenja radionica. Materijal i dijelovi za tekuće i investicijsko održavanje povećani su za 24,4% zbog sanacije sanitarnog čvora; troškovi sitnog inventara smanjeni su za 22%, a službena radna obuća i odjeća povećana za 27,3% zbog nabavke radne odjeće i obuće domara (svake druge godine).

Rashodi za usluge iznose 500.923 kn, te su za 86,5% viši u odnosu na 2017.

godinu.

* AOP 175 usluge telefona, pošte i prijevoza su 67.001 kn te su za 16% niži u odnosu na prethodnu godinu.
* AOP 176 Usluge tekućeg i investicijskog održavanja iznose 109.838 kn i viši su za 325,9%. u odnosu na 2017. godinu. Do povećanja rashoda došlo je zbog usluga na sanaciji sanitarnog čvora, te na uslugama održavanja i instalacije opreme u novoj e-učionici
* AOP 178 Komunalne usluge iznose 48.079 kn i više su za 5,6%
* AOP 181 intelektualne i osobne usluge su 240.004 kn i više su za 396,4% u odnosu na 2017. godinu. Ove usluge uključuju 75.840 kn za troškove plaća po ugovoru o djelu, 1.280 kn usluge pravnog savjetovanje, 156.384 kn usluge agencija pri organizaciji mobilnosti učenika i nastavnika u sklopu tri EU projekta i 6.500 kn troškovi stručnih radionica i predavanja za nastavnike.
* AOP 182 računalne usluge iznose 4.850 kn i za 44,6% su niže u odnosu na prethodnu godinu zbog prelaska na novi računalni program u sklopu PGŽ-e.
* AOP 183 ostale usluge iznose 31.151 kn i za 11,4% su više od prethodne godine. Do povećanja troškova došlo je zbog tiskanja fotografija i izrade filma u sklopu cjelogodišnjeg projekta Škole Krčke legende
* AOP 184 Naknade troškova osobama izvan radnog odnosa su 100.346, te su za 25,7% niže u odnosu na prethodnu godinu. Uključuju troškove mobilnosti učenika i troškove osoba na stručnom osposobljavanju.
* AOP 185 ostali nespomenuti rashodi poslovanja iznose 67.571 kn i viši su za 9,4 % od prethodne godine. Ovi troškovi uključuju troškove premije osiguranja 14.158 kn, reprezentacije 4.465 kn, članarine 7.784 kn, naknada za nezapošljavanje invalida 24.668 kn, te ostali rashodi 16.496 kn
* AOP 193 Financijski rashodi iznose 4.859 kn i viši su za 53,7%. 2.587 kn su bankarske usluge i usluge platnog prometa koje su više za 53,7% u odnosu na prethodnu godinu zbog povećanja transakcija prema inozemstvu; 2.272 Kn su negativne tečajne razlike. Više su za 267,9% u odnosu na 2017. godinu,a sve zbog plaćanja računa dobavljačima unutar EU u svrhu realizacije programa mobilnosti učenika i nastavnika.
* AOP 221 Pomoći dane u inozemstvo i unutar općeg proračuna iznose 135.812 kn i po prvi puta su uključeni u rashode Škole. Ove pomoći uključuju sredstva koje naša škola raspoređuje partnerskim škola u sklopu projekta KA2

Ukupni rashodi za nabavu nefinancijske imovine su 171.568 kn što je za

36,8%manje od prošle godine. Do većih oscilacija u odnosu na prethodnu godinu došlo je na slijedećim pozicijama:

* AOP 360 Postrojenja i oprema iznose 165.203 kn i za 38,8% su niži u odnosu na 2017. godinu. Tijekom 2017. godine Škola je nabavljala informatičku opreme za: „Pametnu učionicu“ što je prošle godine rezultiralo višim troškovima
* AOP 374 Knjige, umjetnička djela i ostale izložbene vrijednosti iznosi 1.165 kn. Tijekom 2018. godine u navedenom iznosu nabavljene su nove knjige za školsku knjižnicu. Prošle godine na ovoj pozicije bila je nula
* AOP 382 nematerijalna imovina iznosi 4.500 Kn, te je za 640% viša odnosu na 2017. godinu. Odnosi se na dodatnu licencu za računalni program u sklopu županijske riznice.

U 2018. godini ukupni prihodi i primici iznose 8.991.658 Kn, a ukupni rashodi i izdaci 8.314.757 kn te je realiziran višak u iznosu od 676.901 kn., Od prethodne godine prenesen je višak sredstava u iznosu od 74.382 kn te 31.12. 2018. godine imamo višak sredstava raspoloživih u idućem razdoblju u iznosu od 751.283 kn. Do značajnog viška sredstva došlo je zbog dobivenih pomoći temeljem prijenosa EU sredstava za višegodišnje projekte. Škola je uključena u četiri projekta koji se nastavljaju i iduće dvije godine. Dobiveno je 80% odobrenih sredstava za projekte koji će se realizirati u idućim razdobljima.

**BILANCA**

Vrijednost dugotrajne imovine u 2018. godini smanjena je za 2,1% u odnosu na 2017. godinu, dok je vrijednost sitnog inventara povećana za 8,5 %.

Od računalne opreme tijekom 2018. godine nabavili smo: 3 projektora, 10 stolnih računala sa monitorom i tastaturom, 1 tablet, 2 printera. Ukupno je nabavljeno školskog i uredskog namještaja u vrijednosti od 23.312 kn. Nabavljena je specijalizirana oprema za strojarska zanimanja u vrijednosti od 55.700 kn, od čega je PGŽ sufinancirala sa 30.000 kn; nabavljena su tri klima uređaja, prijenosni zvučnik za glazbenu sekciju i 1 mobitel. Za ugostiteljski praktikum nabavili smo dehidrator za sušenje hrane, mikser, aparat za vakumiranje, aparat za dimljenje hrane, radni stol od inoxa. Za školsku knjižnicu nabavljene su nove knjige u vrijednosti od 1.165 kn. Iz sredstava županije nabavljena je dodatna licenca za program županijske riznice u vrijednosti od 4.500 kn.

Napominjemo kako nam je PGŽ putem javne nabave samostalno sanirala dio krovišta Škole koji je prokišnjavao.

Nabavljeno je sitnog inventara u vrijednosti od 34.314 kn.

Stanje novčanih sredstava na dan 31.12.2018. iznosi 793.946 kn. 240 kn su potraživanja od zaposlenik, 12.369 kn su potraživanja od HZZO-a za naknade bolovanja, 18.712 kn su potraživanja za fakturirane usluge najma školske dvorane i marendarija, a 43.150 kn su potraživanja od prodaje nefinancijske imovine (po osnovi prodanog stana). Kontinuirani rashodi budućih razdoblja iznose 521.960 kn i odnose se na plaću i naknade zaposlenika za prosinac 2017. godine.

Ukupne obveze iznose 605.316 kn, dok vlastiti izvori iznose 12.254.528 kn.

Srednja škola Hrvatski kralj Zvonimir, Krk nema ugovornih odnosa koji uz ispunjenje određenih uvjeta mogu postati obveza ili imovina, niti sudskih sporova u tijeku.

**OBVEZE**

Stanje obveza 1. siječnja 2018. godine iznosi 885.311 kn. U izvještajnom razdoblju od 01. siječnja do 31. prosinca 2018. godine povećane su obveze za 8.225.432 kn. Podmirene obveze u navedenom razdoblju su 8.505.427 kn te je stanje obveza 31.prosinca 2018. godine 605.316 kn. Ukupne obveze su nedospjele i uključuju obveze za rashode poslovanja u iznosu od 599.498 kn i rashode za nabavu nefinancijske imovine 5.818 kn

**IZVJEŠTAJ O PROMJENAMA U VRIJEDNOSTI I OBUJMU**

**IMOVINE I KAPITALA**

U razdoblju od 01. siječnja do 31. prosinca 2018. godine nije bilo

promjena u vrijednosti i obujmu imovine i obveza.